העיתון הגרמני "קלנר אקספרס" מדווח היום על אפשרות למגעים ראשוניים בין פץצ קלן ליוסי בניון. לפי הידיעה שפורסמה, שניים מנציגיו של בניון ביקרו אתמול (שלישי) במתקן של הקבוצה מהבונדסליגה, ואף שוחחו עם הסקאוט הראשי של המועדון, בוריס נוצון.
בניון, שיחגוג בחודש הבא 32, הושאל העונה מצ'לסי לארסנל ורשם 14 הופעות ליגה בהן כבש שער אחד. בקיץ אמור הקשר לשוב לצ'לסי, בשורותיה הוא מחזיק בחוזה גם לעונה הבאה. גרמניה עשויה להיות המדינה השלישית בקריירה של קפטן הנבחרת ששיחק ברסינג סנטאנדר, ווסטהאם, ליברפול, צ'לסי וארסנל.
אגב, מוקדם יותר הערב, לפני משחקה של צ'לסי בגומלין רבע גמר ליגת האלופות מול בנפיקה, צייץ קפטן נבחרת ישראל שעדיין שייך לבלוז: "בהצלחה לצ'לסי הערב, אני מקווה שהם ינצחו ושפרננדו טורס יבקיע".